4. ΝΟΜΟΣ υπ’ αριθ. 2505 της 18 Ιουλ./7 Αυγ. 1953 (ΦΕΚ Α΄ 209) Περί κυρώσεως του Προσθέτου Πρωτοκόλλου εις την Συνθήκην του Βορείου Ατλαντικού αφορώντος τας υπό των Μερών της Συνθήκης του Βορείου Ατλαντικού παρεχομένας εγγυήσεις προς τα Μέλη της Ευρωπαϊκής Αμυντικής Κοινότητος. ΄Αρθρον μόνον.-Κυρούται και έχει πλήρη και νόμιμον ισχύν το εν Παρισίοις υπογραφέν τη 27η Μαΐου 1952 Πρόσθετον Πρωτόκολλον εις την Συνθήκην του Βορείου Ατλαντικού, αφορών τας υπό των Μερών της Συνθήκης του Βορείου Ατλαντικού παρεχομένας εγγυήσεις προς τα Μέλη της Ευρωπαϊκής Αμυντικής Κοινότητος, ούτινος έπεται το αγγλικόν κείμενον μετά μεταφράσεως εις την ελληνικήν. Δια Δ/των εκδοθησομένων προτάσει των Υπουργών Εξωτερικών, Εθνικής Αμύνης, Συντονισμού και Οικονομικών, θέλουσι ρυθμισθή τα της εκτελέσεως των δια των διατάξεων του ως άνω Προσθέτου Πρωτοκόλλου αναλαμβανομένων υποχρεώσεων. ΠΡΟΣΘΕΤΟΝ ΠΡΩΤΟΚΟΛΛΟΝ Εις την Συνθήκην του Βορείου Ατλαντικού αφορών τας υπό των Μερών της Συνθήκης του Βορείου Ατλαντικού παρεχομένας εγγυήσεις προς τα Μέλη της Ευρωπαϊκής Αμυντικής Κοινότητος. Τα Μέρη της Συνθήκης του Βορείου Ατλαντικού, της υπογραφείσης εν Ουασιγκτώνι την 4ην Απρ. 1949. Πεποιθότα ότι η ίδρυσις της Ευρωπαϊκής Αμυντικής Κοινότητος, συσταθείσης συνωδά τη Συνθήκη τη υπογραφείση εν Παρισίοις την 27ην Μαΐου 1952, θα ενισχύση την Κοινότητα του Βορείου Ατλαντικού και την κοινήν άμυναν της περιοχής του Βορείου Ατλαντικού, και θα προαγάγη την στενωτέραν συνεργασίαν των Χωρών της Δυτικής Ευρώπης, και Λαβόντα υπ’ όψιν ότι τα Μέρη της Συνθήκης της συνιστώσης την Ευρωπαϊκήν Αμυντικήν Κοινότητα υπέγραψαν Πρωτόκολλον, τεθησόμενον εν ισχύϊ ταυτοχρόνως μετά του παρόντος Πρωτοκόλλου, δι’ ου παρέχονται προς τα Μέρη της Συνθήκης του Βορείου Ατλαντικού εγγυήσεις ισοδυναμούσαι προς τας εγγυήσεις του άρθρ. 5 της Συνθήκης του Βορείου Ατλαντικού. Συμφωνούσιν ως εξής: ΄Αρθρ.Ι.-΄Ενοπλος επίθεσις: 1.Εναντίον του εδάφους οιουδήποτε των Μελών της Ευρωπαϊκής Αμυντικής Κοινότητος εν Ευρώπη ή εν τη περιοχή τη καθοριζομένη εν τω άρθρ. 6 (1) της Συνθήκης του Βορείου Ατλαντικού, ή 2.Εναντίον των δυνάμεων, σκαφών ή αεροσκαφών της Ευρωπαϊκής Αμυντικής Κοινότητος όταν ευρίσκονται εν τη περιοχή τη καθοριζομένη εν τω άρθρ. 6 (2) της ως άνω Συνθήκης, θέλει θεωρηθή ως επίθεσις εναντίον απάντων των Μερών της Συνθήκης του Βορείου Ατλαντικού, εν τη εννοία του άρθρ. 5 της ως άνω Συνθήκης, συνεπαγομένη την εφαρμογήν του άρθρου τούτου. Ο εν τη παρ. 1 του παρόντος άρθρου όρος «Μέλος της Ευρωπαϊκής Αμυντικής Κοινότητος» δηλοί οιονδήποτε των κάτωθι Κρατών μελών της Κοινότητος, δηλαδή το Βέλγιον, την Γαλλίαν, την Γερμανικήν Ομοσπονδιακήν Δημοκρατίαν, την Ιταλίαν, το Λουξεμβούργον και την Ολλανδίαν. ΄Αρθρ.ΙΙ.-Το παρόν Πρωτόκολλον θέλει τεθή εν ισχύϊ ευθύς ως έν έκαστον των Μερών γνωστοποιήση προς την Κυβέρνησιν των Ηνωμένων Πολιτειών της Αμερικής την επ’ αυτού συγκατάθεσίν του και ευθύς ως το Συμβούλιον της Ευρωπαϊκής Αμυντικής Κοινότητος γνωστοποιήση προς το Συμβούλιον του Βορείου Ατλαντικού ότι ετέθη εν ισχύϊ η Συνθήκη η συνιστώσα την Ευρωπαϊκήν Αμυντικήν Κοινότητα. Η Κυβέρνησις των Ηνωμένων Πολιτειών της Αμερικής θέλει ειδοποιήση άπαντα τα Μέρη της Συνθήκης του Βορείου Ατλαντικού περί της ημερομηνίας λήψεως εκάστης τοιαύτης γνωστοποιήσεως και περί της ημερομηνίας της θέσεως εν ισχύϊ του παρόντος Πρωτοκόλλου. ΄Αρθρ.ΙΙΙ.-Το παρόν Πρωτόκολλον θέλει παραμείνη εν ισχύϊ επί τοσούτον χρόνον εφ’ όσον παραμένουσιν εν ισχύϊ η Συνθήκη του Βορείου Ατλαντικού και η Συνθήκη η συνιστώσα την Ευρωπαϊκήν Αμυντικήν Κοινότητα και εφ’ όσον τα Μέρη της δευτέρας Συνθήκης εξακολουθούσι, καθ’ όσον αφορά αυτά και τας δυνάμεις της Ευρωπαϊκής Αμύνης, παρέχοντα προς τα Μέρη της Συνθήκης του Βορείου Ατλαντικού εγγυήσεις ισοδυναμούσας προς τας εγγυήσεις του παρόντος Πρωτοκόλλου. ΄Αρθρ.IV.-Το παρόν Πρωτόκολλον, ούτινος το αγγλικόν και γαλλικόν κείμενον τυγχάνουν εξ ίσου αυθεντικά, θέλει κατατεθή εις τα αρχεία της Κυβερνήσεως των Ηνωμένων Πολιτειών της Αμερικής. Δεόντως κεκυρωμένα αντίγραφα αυτού θέλουσι διαβιβασθή υπό της Κυβερνήσεως ταύτης προς τας Κυβερνήσεις απάντων των Μερών της Συνθήκης του Βορείου Ατλαντικού και απάντων των Μερών της Συνθήκης της συνιστώσης την Ευρωπαϊκήν Αμυντικήν Κοινότητα. Σελ. 835 Βορειοατλαντική Αμυντική Οργάνωση (Ν.Α.Τ.Ο.) 36.Κ.α.4 Εις πίστωσιν τούτου οι κάτωθι υπογεγραμμένοι Πληρεξούσιοι υπέγραψαν το παρόν Πρωτόκολλον. Εγένετο εν Παρισίοις την 27ην ημέραν του Μαΐου 1962. Σελ. 836 36.Κ.α.4 Βορειοατλαντική Αμυντική Οργάνωση (Ν.Α.Τ.Ο.) 